Diari Oficial de la Generalitat Valenciana


Sumari del DOGV 3740, del 02-05-2000 (2000/2734)

Recurs d'alçada número R-368/1999. Notificació.
-----------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2734


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs d'alçada número R-368/1999. Notificació. [2000/Q2734]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem al senyor Benjamín Cascos Ibáñez, carrer de Dénia, 4, 3, B (12915 Castelló de la Plana) la resolució del recurs d'alçada amb el número de referència interna R-368/1999.
  
«Resolució
  
Una vegada ha sigut examinat el recurs d'alçada formulat pel senyor Benjamín Cascos Ibáñez contra la resolució del Servei Territorial d'Arquitectura i Habitatge de Castelló en l'expedient instruït per a la concessió de subvencions de la Generalitat Valenciana per l'adquisició d'un habitatge de protecció oficial acollit a l'expedient de construcció número 12/1G/0066/1996/040.
  
Antecedents de fet
  
1. El senyor Benjamín Cascos Ibáñez, adquirent d'un habitatge de protecció oficial de règim general per mitjà d'un contracte de compravenda d'1 d'abril de 1997, va presentar en el Servei Territorial d'Arquitectura i Habitatge de Castelló, el dia 30 d'abril de 1997, una sol·licitud de visat i finançament qualificat per a l'adquisició de l'habitatge de protecció oficial.
  
2. A la vista de la documentació presentada, el cap del Servei Territorial, el 22 de juliol de 1997, va dictar resolució de visat i subsidiació del tipus d'interés del préstec qualificat, en virtut de la qual va concedir a la part sol·licitant un tipus d'interés inicial del 7,50%.
  
3. El 7 d'abril de 1999, la part interessada va formalitzar una sol·licitud de concessió de subvencions de la Generalitat Valenciana.
  
4. A la vista de l'expedient, i en virtut del que estableix l'article 12.b de l'Ordre d'1 d'agost de 1996, del conseller d'Obres Públiques, Urbanisme i Transports, el cap del Servei Territorial, el 27 de juliol de 1999, va dictar resolució denegatòria del reconeixement del compliment dels requisits per a la percepció de subvenció de la Generalitat Valenciana, atés que quedava acreditat que han transcorregut més de sis mesos des de la formalització de l'escriptura pública de compravenda i la sol·licitud de les ajudes econòmiques.
  
5. Contra la resolució esmentada va interposar un recurs d'alçada, dins del termini i en la forma que correspon, el senyor Benjamín Cascos Ibáñez, amb les al·legacions que hi consten i que es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com pel que estableix el Decret 85/1999, de 30 de juliol, del Govern Valencià (DOGV número 3.551, de 2 d'agost).
  
2. El que estableixen els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
3. Segons estableix l'article 12.b de l'Ordre d'1 d'agost de 1996, del conseller d'Obres Públiques, Urbanisme i Transports, el termini màxim per a sol·licitar el finançament qualificat és de sis mesos des de la data d'escriptura pública de compravenda.
  
4. En el cas de què tractem, revisada la documentació que hi ha en l'expedient, es comprova que la sol·licitud de visat i finançament qualificat (30 d'abril de 1997), es va formular dins del termini dels sis mesos següents a la compra de l'habitatge objecte de les ajudes, que estableix l'article 12.b de l'esmentada Ordre d'1 d'agost de 1996, per la qual cosa cal revocar la resolució dictada pel Servei Territorial.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar el recurs d'alçada formulat pel senyor Benjamín Cascos Ibáñez contra la resolució del Servei Territorial d'Arquitectura i Habitatge de Castelló, de 27 de juliol de 1999, la qual queda revocada.
  
Contra la present resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comtadors des de l'endemà de la notificació d'aquesta, d'acord amb els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que es considere oportú.
  
València, 4 de novembre de 1999.- El director general d'Arquitectura i Habitatge: José M.ª García Zarco».